На основу члана 13. Закона о подстицајима у пољопривреди и руралном развоју (''Службени гласник Републике Србије'' број 10/13, 142/14, 103/15 и 101/16), члана 58. став 1. тачка 2 Статута општине Инђија-пречишћени текст („Службени гласник општине Инђија“, бр. 09/13 и 7/18 ), а уз сагласност Министарства пољопривреде, шумарства и водопривреде број 320-00-3651/2018-09 од 10.09.2018. године, Општинско веће општине Инђија, на седници одржаној дана 26.септембра 2018. године, доноси

ОДЛУКА

О измени Програма подршке за спровођење пољопривредне политике и политике руралног развоја за општину Инђија

I

У програму подршке за спровођење пољопривредне политике и политике руралног развоја за општину Инђија („Сл. лист општине Инђија“, број 8/18 и 13/18) на страни 19. испод наслова ,,Табеларни приказ планираних мера и финансијских средстава'' табела бр. 2 ,,Врсте мера кредитне подршке'' брише се, а у табели бр. 3 ,,Мере руралног развоја'' под редним бројем 1. Инвестиције у физичка средства пољопривредних газдинстава, шифра 101 у колони Планирани буџет за текућу годину без пренетих обавеза (у РСД) ,,износ од 18.000.000,00'' замењује се износом од ,,21.000.000,00'', при чему се у истој колони укупан износ од ,,22.000.000,00'' замењује укупним износом ,,25.000.000,00''.

 II

На страни 25. наслов ,,2.2. Назив и шифра мере: Кредитна подршка – Суфинансирање камата за пољопривредне кредите – 100.2.1.'' брише се, а на странама од 26. до 28. наслови: 2.2.1, 2.2.2., 2.2.3., 2.2.4., 2.2.5., 2.2.6., 2.2.7., 2.2.8., 2.2.9., 2.2.10., 2.2.11., 2.2.12. и текст испод наслова, брише се.

 III

Ову одлуку објавити у „Сл. листу општине Инђија“.

**ОПШТИНСКО ВЕЋЕ**

 **ОПШТИНЕ ИНЂИЈА**

Број:320-426/2018-III Председник,

Дана:26.септембра 2018.године

И н ђ и ј а Владимир Гак